open-index/open-wikipedia-markdown huggingface dataset:
Ο Πλανήτης των Πιθήκων

***Ο Πλανήτης των Πιθήκων*** (αγγλικά: ***Planet of the Apes***) αποτελεί δικαιοχρησία (φραντσάιζ) επιστημονικής φαντασίας που προβάλλει ένα φανταστικό σύμπαν όπου οι άνθρωποι και φανταστικοί νοήμονες πίθηκοι συγκρούονται για την εξουσία και την διακυβέρνηση του πλανήτη Γη. Η σειρά αυτή ξεκίνησε με το ομότιτλο βιβλίο του Πιέρ Μπουλ, που εκδόθηκε το έτος 1963, και συνεχίζεται μέχρι και σήμερα, δια μέσω κινηματογραφικών ταινιών, κόμικ και βιντεοπαιχνιδιών. Η πρώτη ταινία αυτής της δικαιοχρησίας, ονόματι *[[Ο Πλανήτης των Πιθήκων (ταινία, 1968)|Ο Πλανήτης των Πιθήκων]]*, κυκλοφόρησε το 1968, και ήταν μια εισπρακτική και κριτική επιτυχία.

Μετά από αυτήν την ταινία, ακολούθησαν και άλλες ταινίες, συνέχειες, μεταποιήσεις και επανεκκινήσεις της ταινίας του 1968. Η πρώτη συνέχεια που κυκλοφόρησε ήταν το *[[Επιστροφή στον Πλανήτη των Πιθήκων]]* ενώ η πιο πρόσφατη *[[Το Βασίλειο του Πλανήτη των Πιθήκων]]*. Έχουν προκύψει επίσης, μέχρι στιγμής, και δυο τηλεοπτικές σειρές.

Το φραντσάιζ αυτό έχει ασκήσει μεγάλη επιρροή στις κινηματογραφικές ταινίες, όπως και στα μίντια, στην τέχνη, καθώς και στη λαϊκή κουλτούρα και στον τομέα της πολιτικής.

## Ταινίες
### Box office & Κριτικές

## Χαρακτήρες

### Σίζαρ

## Παραπομπές


## Εξωτερικοί Σύνδεσμοι
*Επίσημη ιστοσελίδα
*

Κατηγορία:Ο Πλανήτης των Πιθήκων
Κατηγορία:Σειρές ταινιών
Κατηγορία:Μυθιστορήματα που έγιναν βιντεοπαιχνίδια
Κατηγορία:Μυθιστορήματα που έγιναν τηλεοπτικές σειρές
Κατηγορία:Μυθιστορήματα που έγιναν ταινίες
Κατηγορία:Μυθιστορήματα που έγιναν κόμικς
Κατηγορία:Εμπορικά σήματα της 20th Century Studios
NCIS

Με τα αρχικά **NCIS** είναι γνωστά τα:

*Naval Criminal Investigative Service, υπηρεσία ερευνών του Ναυτικού των ΗΠΑ
*NCIS (τηλεοπτική σειρά)
Λεωφόρος Αλίμου

Η **Λεωφόρος Αλίμου** είναι λεωφόρος, η οποία συνδέει τη λεωφόρο Ποσειδώνος με τη λεωφόρο Βουλιαγμένης. Είναι μια από τις σημαντικές λεωφόρους στον Άλιμο. Αποτελεί όριο του μεγάλου δακτυλίου Αθηνών.

Αλιμου
Αλιμου
One Beat

Το "**One Beat**" είναι το έκτο άλμπουμ των Sleater-Kinney. Κυκλοφόρησε στις 20 Αυγούστου του 2002 από την Kill Rock Stars. Παραγωγός ήταν ο John Goodmanson και το άλμπουμ ηχογραφήθηκε μεταξύ Μαρτίου και Απριλίου του 2002 στο Jackpot! Studio στο Πόρτλαντ του Όρεγκον. Το άλμπουμ έφτασε στο #107 του Billboard 200 και στο #5 του Billboard Top Independent Albums. Το "One Beat" δέχτηκε πολύ καλές κριτικές. Το άλμπουμ πήρε περισσότερο χρόνο για να γραφτεί από'τι οι προκάτοχοί του. Όπως εξηγεί η Tucker, "Τα τραγούδια είναι πιο περίπλοκα και απαιτούν πολύ περισσότερη οργάνωση και μικροαλλαγές. Η δημιουργικότητα μας διοχετεύεται πραγματικά σε αυτό το μέρος"

## Κομμάτια

## Συντελεστές
* Carrie Brownstein – κιθάρα, φωνή
* Corin Tucker – φωνή, κιθάρα
* Janet Weiss – ντραμς, κρουστά, φωνητικά
* Stephen Trask – φωνητικά, συνθεσάιζερ
* Steve Fisk – πλήκτρα
* Sam Coomes – θέρεμιν
* John Goodmanson – κιθάρα EBow, παραγωγός
* Mike Wayland – σαξόφωνο
* Russ Scott – τρομπέτα
* Jen Charowhas – βιολί
* Brent Arnold – τσέλο
* Larry Crane – μηχανικός
* Roger Seibel – mastering
* John Clark - φωτογραφία
* Annabel Wright - σχέδιο, εξώφυλλο

## Παραπομπές


Κατηγορία:Άλμπουμ του 2002
Κατηγορία:Δισκογραφία των Sleater-Kinney
Κατηγορία:Έργα με θέμα τις Επιθέσεις της 11ης Σεπτεμβρίου 2001
Βικτουάλιενμαρκτ

Το **Viktualienmarkt** είναι μια καθημερινή αγορά τροφίμων σε πλατεία στο κέντρο του Μονάχου στη Γερμανία .

Η Viktualienmarkt αναπτύχθηκε από μια αρχική αγορά των αγροτών σε μια λαϊκή αγορά για καλοφαγάδες. Σε μια περιοχή που καλύπτει 22.000 m 2 (240.000 τετραγωνικά πόδια), 140 πάγκους και καταστήματα προσφέρουν λουλούδια, εξωτικών φρούτων, το παιχνίδι, τα πουλερικά , τα μπαχαρικά, τυρί, ψάρι, χυμοί και ούτω καθεξής.

thumb|Βικτουάλιενμαρκτ
Οι περισσότεροι πάγκοι και τα καταστήματα είναι ανοιχτά κατά τις επίσημες ώρες λειτουργίας (Δευτέρα έως Σάββατο 8 το πρωί μέχρι 20:00) αλλά στη Biergarten δεν ανοίγουν μέχρι τις εννέα πολλοί πάγκοι και κλείνουν κοντά στις 6 το απόγευμα, πριν από την κανονική ώρα κλεισίματος. Υπάρχουν ειδικές ώρες λειτουργίας για ανθοπωλεία, αρτοποιεία και εστιατόρια.

Κατηγορία:Μόναχο
Μεθυλοβοράνιο

Το **μεθυλοβοράνιο** (αγγλικά: *methylborane*) είναι οργανική χημική ένωση, που περιέχει άνθρακα, υδρογόνο και βόριο, με μοριακό τύπο **CH<sub>5</sub>B**, αλλά συμβολίζεται συχνά με τον αναλυτικότερο ημισυντακτικό τύπο **CH<sub>3</sub>BH<sub>2</sub>**. Είναι το απλούστερο οργανικό βοράνιο.

## Παραγωγή

Το μεθυλοβοράνιο μπορεί να παραχθεί με επίδραση μεθυλενίου σε βοράνιο:

\mathrm{BH_3 + CH_2N_2 \xrightarrow{hv} CH_3BH_2 + N_2} 


## Υδροβορίωση

Έχει εξαιρετικά χαρακτηριστικά υδροβορίωσης, όταν χρησιμοποιείται με τη μορφή διαλύματός του σε τετραϋδροφουράνιο (THF). Στην πραγματικότητα, όταν διαλύεται σε τετραϋδροφουράνιο διμερίζεται και βρίσκεται στη μορφή (CH3BH2)2. Επιδρώντας διμερισμένο μεθυλοβοράνιο σε ένα αλκένιο γενικού τύπου RCH=CH2 έχουμε:

\mathrm{(CH_3BH_2)_2 + 2RCH=CH_2 \xrightarrow{THF} (RCH_2CH_2BHCH_3)_2} 

Το παραγώμενο (αιθυλαλκυλο)μεθυλοβοράνιο (και πάλι στη διμερή μορφή διαλυμένο σε τετραϋδροφουράνιο) μπορεί, με τη σειρά του, να επιδράσει με ένα άλλο ισοδύναμο αλκενίου (RCH=CH2):

\mathrm{(RCH_2CH_2BHCH_3)_2 + 2RCH=CH_2 \xrightarrow{THF} 2(RCH_2CH_2)_2BCH_3} 


## Αναφορές και παρατηρήσεις


Κατηγορία:Βοράνια
Κατηγορία:Ασταθείς ενώσεις
Κατηγορία:C1
Κατηγορία:Οργανομεταλλικές ενώσεις
Ουάγκ

Η **Ουάγκ** ήταν αρχαία πόλη της Αιγύπτου στη Άνω Αίγυπτο. Βρισκόταν μεταξύ της πόλης Κοπτός και την Ερυθρά Θάλασσα και αναφέρεται ότι απο εκεί περνούσαν τα καραβάνια που έρχονταν από την Πουντ. 

## Πηγές
* Rainer Hannig: *Großes Handwörterbuch Ägyptisch-Deutsch : (2800&nbsp;-&nbsp;950&nbsp;v.&nbsp;Chr.)*. von Zabern, Mainz 2006, ISBN 3-8053-1771-9, S.&nbsp;1129.

Κατηγορία:Πόλεις της Αρχαίας Αιγύπτου
Ο Πλανήτης των Πιθήκων: Η Εξέγερση

***Ο Πλανήτης των Πιθήκων: Η Εξέγερση*** (αγγλικά: *Rise of the Planet of the Apes*) είναι ο τίτλος μιας αμερικανικής ταινίας επιστημονικής φαντασίας σε σκηνοθεσία Ρούπερτ Γουάιατ και σε σενάριο των Ρικ Τζάφα και Αμάντα Σίλβερ. Η ταινία ετούτη αποτελεί επαναπροσδιορισμό της σειράς ταινιών *Ο Πλανήτης των Πιθήκων*, διηγώντας την ιστορία προέλευσης των πιθήκων, και συγκεκριμένα το πως και γιατί οι πίθηκοι κατέληξαν εξελιγμένοι. Είναι η πρώτη ταινία της νέας σειράς *[[Ο Πλανήτης των Πιθήκων]]*.Πρωταγωνιστούν οι Τζέιμς Φράνκο στο ρόλο του επιστήμονα και Άντι Σέρκις στο ρόλο του πιθήκου Καίσαρα.

Τοποθετημένη στο Σαν Φρανσίσκο, μια επιστημονική εταιρία κάνει πειράματα πιθήκους, οι οποίοι αιχμαλωτίστηκαν στη ζούγκλα από κυνηγούς. Όταν όμως οι πίθηκοι αυτοί αποκτήσουν νοημοσύνη θα επαναστατήσουν και θα στραφούν κατά των ανθρώπων και τότε θα ξεκινήσει ένας πόλεμος μεταξύ ανθρώπων και πιθήκων.

Η ταινία γυρίστηκε με προϋπολογισμό $93 εκατομμύρια και κυκλοφόρησε στους κινηματογράφους των ΗΠΑ στις 5 Αυγούστου 2011, έχοντας κέρδη $176,760,185 στις ΗΠΑ και στον Καναδά και 305,040,864 στις άλλες χώρες παγκοσμίως. Στην Ελλάδα απέσπασε $602,661. Έλαβε επίσης θετικές κριτικές, οι οποίες επαίνεσαν το σενάριο, την ιστορία, τα ειδικά εφέ και την ερμηνεία του Άντι Σέρκις ως Καίσαρα. Προτάθηκε για ένα βραβείο Όσκαρ και ένα βραβείο BAFTA.

## Ηθοποιοί και Χαρακτήρες
### Άνθρωποι
*Τζέιμς Φράνκο ως ο Γουίλ Ρόντμαν 
* Φρίντα Πίντο ως η Καρολάιν Αράνχα 
*Τζον Λίθγκοου ως ο Τσαρλς Ρόντμαν
*Μπράιαν Κοξ ως ο Τζον Λάντον
*Τομ Φέλτον ως ο Ντοντζ Λάντον
*Ντέιβιντ Οϊέλοου ως ο Στίβεν Τζέικομπς

### Πίθηκοι
*Άντι Σέρκις ως ο Καίσαρας
* Καριν Κονόβαλ ως η Maurice
*Τέρι Νότερι ως ο Ρόκετ
*Ρίτσαρντ Ρίντινγκς ως ο Μπακ 
*Ντέβιν Ντάλτον ως η Κορνήλια
*Τζέι Καπούτο ως η Άλφα
*Κρίστοφερ Γκόρντον ως ο Κόμπα

## Παραγωγή
## Βραβεία και Υποψηφιότητες

## Παραπομπές


## Εξωτερικοί σύνδεσμοι

* Ιστοσελίδα
* Ο Πλανήτης των Πιθήκων: Η Εξέγερση στο IMDb
* Ο Πλανήτης των Πιθήκων: Η Εξέγερση στο cine.gr
* Planet of the Apes Wiki

Κατηγορία:Ταινίες παραγωγής 20th Century Fox
Κατηγορία:Ταινίες του 2011
Κατηγορία:Ταινίες τοποθετημένες στο μέλλον
Κατηγορία:Αμερικανικές ταινίες επιστημονικής φαντασίας
Κατηγορία:Ταινίες παραγωγής Dune Entertainment
Κατηγορία:Ταινίες γυρισμένες στη Χαβάη
Κατηγορία:Ταινίες γυρισμένες στο Σαν Φρανσίσκο
Κατηγορία:Reboots ταινιών
Κατηγορία:Ο Πλανήτης των Πιθήκων (ταινίες)
Χαιρέου κώμη

Η **Χαιρέου** ήταν αρχαία ελληνιστική κώμη της Αιγύπτου στο Δέλτα του Νείλου και κοντά στη Αλεξάνδρεια στο σημερινό *Ελ Κέριουν*. Η κώμη αναφέρεται από τον Στέφανο Βυζάντιο, οι κάτοικοι λέγονταν Χαιρεώτις ή Νικιώτης. Κατά τη αραβική κατάκτηση της Αιγύπτου η Χαιρέου ήταν μία από τις τέσσερις θέσεις γύρω από τη Αλεξάνδρεια όπου έγιναν μάχες και οι αμυνόμενοι Βυζαντινοί αντιστάθηκαν γενναία.

## Παραπομπές


Κατηγορία:Πόλεις της Αρχαίας Αιγύπτου
Φιλωτερίς, Θεμίστου μερίς

Η **Φιλωτερίς στη [[Θεμίστου μερίς|μερίδα του Θεμίστου]]** του Αρσινοΐτη νομού, (αρχαία Αιγυπτικά : Pȝ-'.wy-Ν-Pltrȝ) ήταν κώμη της αρχαίας Αιγύπτου. Βρισκόταν στη Κάτω Αίγυπτο κοντά στο σημερινό Φαγιούμ, στην τότε νότια όχθη της λίμνης Μοίριδας. Το όνομα της το πήρε από τη Φιλωτέρα κόρη του Πτολεμαίου Α΄, η τοποθεσία σήμερα είναι γνωστή σαν Ουάτφα (Watfa / Wadfa).

## Χρονική περίοδος (3ος αιώνας π.Χ- αρχές 4ου αιώνα μ.Χ.) / ονομασία
Η πόλη ιδρύθηκε από τον αδελφό της Πτολεμαίο Β΄ βασιλιά της Αιγύπτου από το 283 έως το 245 π.Χ., προς τιμήν της αδελφής του Φιλωτέρας. Το όνομα Φιλωτερίς σημαίνει «της Φιλωτέρας», δηλαδή εννοείται το όνομα: «κώμη της Φιλωτέρας». Για να τιμήσει αυτή και την άλλη αδελφή του Αρσινόη, είχε αφιερώσει ναό στην Αλεξάνδρεια για τη λατρεία τους. Το όνομα της Φιλωτέρας έδωσε, αφενός στην κώμη της μερίδας του Θεμίστου (τη Φιλωτερίδα με την οποία ασχολείται το παρόν λήμμα), σε άλλο χωριό στη γειτονική μερίδα του Ηρακλείδου αλλά και σε λιμάνι της Ερυθράς θάλασσας (σημερινό Σαφάγκα), καθώς και στην Φιλωτερία στην Παλαιστίνη. Η πόλη ιδρύθηκε τον 3ο αιώνα π.Χ, μαζί με τις γειτονικές πόλεις Ευημερία και Διονυσιάδα, όταν ο Πτολεμαίος Β΄ έφτιαξε κανάλι το οποίο έφερνε νερό στη λίμνη Μοίριδα από το Νείλο, εμπλουτίζοντας και μεγαλώνοντας τη λίμνη. Άκμασε μέχρι τον 3ο αιώνα μ.Χ. επειδή σταμάτησε η παροχή νερού προς τη  λίμνη.

## Αρχαιολογικές μελέτες
Η περιοχή μελετήθηκε και ταυτοποιήθηκε από παπύρους και όστρακα με την Φιλωτερίδα στα τέλη του 19ου αιώνα (1898-1899) από τους Βρετανούς Bernard P. Grenfell και Arthur S. Hunt , ενώ στις αρχές του 21ου αιώνα μελετήθηκε από την αρχαιολόγο Κορνέλια Εύα Ρέμερ της Γερμανικής Αρχαιολογικής Αποστολής. Το 2017, κοινή Γερμανική-Αιγυπτιακή αρχαιολογική έρευνα αποκάλυψε την ύπαρξη μεγάλου γυμνασίου στην περιοχή.

## Μέγεθος - πληθυσμός
Η Φιλωτερίς καλύπτει 36 εκτάρια (360 στρέμματα) και στοιχεία απογραφής από παπύρους δείχνουν ότι είχε πληθυσμό 1076 ανθρώπων.

## Παραπομπές


## Εξωτερικοί σύνδεσμοι
* Χάρτης που δείχνει την Φιλωτερίδα και τις γειτονικές κώμες της εποχής, Digital Atlas of the Roman Empire, Philoteris, Watifa
* Μάρων βαλανεύς Φιλωτερίδος, κείμενο από πάπυρο, απόδειξη βαλανικού της Φιλωτερίδος

Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
The Hot Rock

Το ***The Hot Rock*** είναι το τέταρτο άλμπουμ των Sleater-Kinney. Κυκλοφόρησε στις 23 Φεβρουαρίου 1999 από την Kill Rock Stars. Την παραγωγή έκανε ο Roger Moutenot, τον οποίο η μπάντα επέλεξε για την παραγωγή του στο "*I Can Hear the Heart Beating as One*" των Yo La Tengo. Ηχογραφήθηκε στο Avast Studio στο Σιάτλ της Ουάσινγκτον τον Ιούλιο του 1998. Το άλμπουμ σηματοδοτεί μια σημαντική αλλαγή στον ήχο της μπάντας, αφού προσανατολίζεται σε μια πιο χαλαρή και ζοφερή κατεύθυνση από το βραχνό πανκ ροκ στυλ των προκατόχων του. Τα λυρικά θέματα του άλμπουμ διερευνούν τα ζητήματα των αποτυχημένων σχέσεων και της προσωπικής αβεβαιότητας. Αφότου κυκλοφόρησε, το άλμπουμ έφτασε στο #181 του Billboard 200 και το #12 του Billboard Heatseekers Album. Ήταν το πρώτο άλμπουμ της μπάντας που μπήκε στα τσάρτς. 2 κομμάτια από το άλμπουμ, τα "Get Up" και "A Quarter to Three", κυκλοφόρησαν σαν singles. 

## Κομμάτια

## Συντελεστές
* Carrie Brownstein – κιθάρα, φωνή
* Corin Tucker – φωνή, κιθάρα
* Janet Weiss – ντραμς, κρουστά
* Seth Warren – βιολί
* Roger Moutenot – παραγωγή, slide guitar στο "A Quarter to Three"
* Kip Beelman – μηχανικός
* Greg Calbi – mastering
* Seth Warren - βιολί, βιόλα
* Marina Chavez - φωτογραφία

## Παραπομπές


Κατηγορία:Άλμπουμ του 1999
Κατηγορία:Δισκογραφία των Sleater-Kinney
LS

Η συντομογραφία λατινικών χαρακτήρων  **LS** ή **Ls** ή **ls**  μπορεί να αναφέρεται:

## Γεωγραφικοί προσδιορισμοί
*Στο Λεσότο χώρα της Αφρικής, κατά ISO 3166-2.
**Ως .ls στον top-level domain κωδικό για το Λεσότο στο Διαδίκτυο.
*Στο Ληντς, πόλη της Αγγλίας, ως ταχυδρομικός κώδικας

## Άλλες χρήσεις
* Στο Lexus LS, αυτοκίνητο.
* Στο Lincoln LS, αυτοκίνητο.
* Στο Λατς νόμισμα της Λετονίας πριν το ευρώ.
Λεωφόρος Δουκίσσης Πλακεντίας

Η **Λεωφόρος Δουκίσσης Πλακεντίας** είναι λεωφόρος στο Χαλάνδρι, η οποία συνδέει τις οδούς Παπανικολή, Κωνσταντίνου Παλαιολόγου και Αγίας Παρασκευής με την Αττική Οδό και την Περιφερειακή Υμηττού. Είναι ένας σχετικά σημαντικός δρόμος στο Χαλάνδρι, καθώς αποτελεί όριο του μεγάλου δακτυλίου Αθηνών και αποτελεί επέκταση της Οδού Χαλανδρίου στην Αγία Παρασκευή.

Επί της λεωφόρου βρίσκονται ο Σταθμός ''Χαλάνδρι'' του Μετρό Αθήνας και στο τέρμα της ο ομώνυμος σταθμός του Μετρό και του Προαστιακού.

Το όνομα της η λεωφόρος το πήρε από τη Δούκισσα της Πλακεντίας, η οποία είχε ενεργό ρόλο στην Ελληνική Επανάσταση. Το πραγματικό της όνομα ήταν Σοφία Ντε Μπαρμπουά και είχε ξεκάθαρη φιλελληνική στάση στον αγώνα απελευθέρωσης του '21.

Δουκίσσης Πλακεντίας
Dig Me Out

Το "**Dig Me Out**" είναι το τρίτο άλμπουμ των Sleater-Kinney. Κυκλοφόρησε στις 8 Απριλίου του 1997 από την Kill Rock Stars. Παραγωγός ήταν ο John Goodmanson. Το άλμπουμ ηχογραφήθηκε στο John and Stu's Place στο Σιάτλ της Ουάσινγκτον. Ήταν το πρώτο άλμπουμ της μπάντας με την Janet Weiss, που είναι στο συγκρότημα μέχρι σήμερα. Η μουσική στο άλμπουμ επηρεάστηκε από τα παραδοσιακά Ροκ εντ ρολ συγκροτήματα, ενώ οι στίχοι μιλάνε για θέματα όπως η ερωτική απογοήτευση και η επιβίωση.

2 singles κυκλοφόρησαν από το άλμπουμ: Το "One More Hour" και το "Little Babies". Το ομώνυμο κομμάτι "Dig Me Out" έφτασε στο #6 του KEXP Top 90.3 Album Chart χωρίς να έχει κυκλοφορήσει καν σε μορφή single. Το άλμπουμ πήρε διθυραμβικές κριτικές. Οι κριτικοί επαίνεσαν την ενέργεια και τους φεμινιστικούς στίχους του άλμπουμ. Το άλμπουμ είναι στο #272 στη λίστα του Rolling Stone, "The 500 Greatest Albums of All Time".

## Κομμάτια

## Συντελεστές
* Carrie Brownstein – κιθάρα, φωνή
* Corin Tucker – φωνή, κιθάρα
* Janet Weiss – ντραμς, κρουστά
* Jessica Lurie – σαξόφωνο στο "It's Enough"
* John Goodmanson – μηχανικός, παραγωγός
* John Clark – φωτογραφία
## Παραπομπές


Κατηγορία:Άλμπουμ του 1997
Κατηγορία:Δισκογραφία των Sleater-Kinney
Λουψάτι

To **Λουψάτι** (αλβανικά: *Lupsati* ή *Llupcat* ή *Llupcati* ή *Llupsat* ή *Lupsat* ή *Lupsa*) είναι χωριό στη νότια Αλβανία. Κατοικείται από μέλη της ελληνικής εθνικής μειονότητας της Αλβανίας. Αποκαλείται και **Λαψάτες** ή **Λουψάτες**.

## Τοποθεσία
Βρίσκεται ανατολικά των Αγίων Σαράντα, στην περιοχή "Θεολόγου" (Επαρχία Δίβρης). Εγγύς του βρίσκονται τα χωριά Αγιαντριάς, Γιαννιτσάτι, Δίβρη, Κουλουράτι, Μάλτσιανη και Τσερκοβίτσα. Βρίσκεται σε υψόμετρο 608 μέτρων.

## Ιστορία
Στα τέλη του 19ου αιώνα ανήκε διοικητικά στον "Καζά του Δελβίνου" ενώ ο πληθυσμός του χωριού, σύμφωνα με την οθωμανική στατιστική του 1895, ήταν 31 κάτοικοι. Το 1913, στον "εθνογραφικό χάρτη της Βορείου Ηπείρου" που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 34 Έλληνες.

## Παραπομπές


## Βιβλιογραφία
* Χαράλαμπος Κίτσος, *Ο Θεολόγος βορείου Ηπείρου και τα γύρω χωριά*, Εκδόσεις *Ο Παλμός της Λεσινίτσας*, Αθήνα 1996

## Εξωτερικοί σύνδεσμοι
* "Η περιοχή Ριζών-Θεολόγου στη Β. Ήπειρο. Απρόσιτη, επιβλητική και σταθερή στις Ελληνικές αξίες", ιστοσελίδα της Νεολαίας Βορειοηπειρωτών, 12/03/2009 (ανακτήθηκε 03/02/2015)
* Wikimapia.org - Λουψάτι

Κατηγορία:Βόρεια Ήπειρος
Κατηγορία:Χωριά του νομού Αυλώνα
Call the Doctor

Το ***Call the Doctor*** είναι το δεύτερο στούντιο άλμπουμ των Sleater-Kinney. Ήταν το πρώτο άλμπουμ στο οποίο έκανε παραγωγή ο μακροχρόνιος συνεργάτης της μπάντας, John Goodmanson. Κυκλοφόρησε στις 25 Μαρτίου του 1996 από την Chainsaw Records. Το άλμπουμ πήρε πολύ καλές κριτικές. Το άλμπουμ γράφτηκε μέσα σε 3 εβδομάδες και ηχογραφήθηκε μέσα σε 4 μέρες. Το άλμπουμ θεωρείται ως το πρώτο σοβαρό άλμπουμ της μπάντας καθώς οι Corin Tucker και Carrie Brownstein άφησαν τα αρχικά τους συγκροτήματα, Heavens to Betsy και Excuse 17, την εποχή της ηχογράφησης του άλμπουμ ώστε να αφοσιωθούν στους Sleater-Kinney.

## Κομμάτια

## Συντελεστές
* Corin Tucker – φωνή, κιθάρα, ντραμς (στο "Heart Attack")
* Carrie Brownstein – κιθάρα, φωνή (στα "Call the Doctor", "Stay Where You Are", "I Wanna Be Your Joey Ramone" και "Heart Attack")
* Lora Macfarlane – ντραμς, φωνή (στα "Hubcap", "Stay Where You Are", "Taste Test"), κιθάρα (στο "Heart Attack")
* John Goodmanson – παραγωγός, μηχανικός

## Παραπομπές


Κατηγορία:Άλμπουμ του 1996
Κατηγορία:Δισκογραφία των Sleater-Kinney
Θεαδέλφεια Αιγύπτου

Η **Θεαδέλφεια** ήταν αρχαία πόλη, πιθανότατα κώμη, της Αιγύπτου στη Κάτω Αίγυπτο. Ο αρχαιολογικός τόπος, γνωστός σήμερα με το όνομα Χαραμπάτ Ιχρίτ, βρίσκεται 30 χλμ από το Φαγιούμ και περιλαμβάνει ερείπια κτιρίων, οικίες που διασώζονται οι τοίχοι τους ως 3 μέτρα ύψος,  αλλά και τοιχογραφίες που έχουν βρεθεί. Από τις ανασκαφές στη πόλη έχουν βρεθεί πολλοί πάπυροι που βρίσκονται σήμερα στο Μουσείο του Βερολίνου.

Η πόλη έφερε το όνομα της Αρσινόης που είχε θεοποιηθεί. Η πόλη ιδρύθηκε από τους Πτολεμαίους τον 3ο αιώνα π.Χ. μαζί με τη γειτονική Ευημερία και είχε επτά ναούς αλλά μόνο οι τέσσερις είχαν το δικαίωμα του ασύλου. Στη πόλη λατρευόταν ο Φέφερος που είχε τη μορφή Κροκόδειλου, ο ναός του είχε χτιστεί από τον Πτολεμαίο Γ΄. Σήμερα τμήμα του ναού έχει μεταφερθεί και ανακατασκευαστεί στο Μουσείο της Αλεξάνδρειας. Κύρια ασχολία των κατοίκων ήταν η γεωργία, παρόλο που βρισκόταν σε έρημο μεταφερόταν νερό με κανάλια.

Σε πάπυρο που βρίσκεται στο Πανεπιστήμιο του Μίσιγκαν έχει βρεθεί κείμενο για μία γυναίκα και τη κόρη της από τη Θεαδέλφεια που ενώ ήταν Χριστιανές κατά την περίοδο των διωγμών των Χριστιανών υπάκουσαν αυτοκρατορικό διάταγμα και θυσίασαν σε ειδωλολατρικούς θεούς. Άλλος πάπυρος από το ίδιο Μουσείο περιλαμβάνει το αρχείο του αγρότη Αυρηλίου Σακαόν αλλά και το αρχείο του αγρότη και ιερέα Χαρθότη.

## Παραπομπές


Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Ισοφθαλικό οξύ

Το **Ισοφθαλικό οξύ** ή **βενζολο-1,3-δικαρβοξυλικό οξύ** ή **μετα-φθαλικό οξύ** είναι μία οργανική ένωση με τον χημικό τύπο C6H4(CO2H)2.  Αυτό το άχρωμο στερεό είναι ένα ισομερές του φθαλικού οξέος και του τερεφθαλικού οξέος. Αυτά τα αρωματικά δικαρβοξυλικά οξέα χρησιμοποιούνται ως αντιδρώντα (με τη μορφή χλωριούχων ακυλίων) για εμπορικά σημαντικά πολυμερή, π.χ. το πυρίμαχο υλικό Nomex. Αναμειγμένο με τερεφθαλικό οξύ, το ισοφθαλικό οξύ χρησιμοποιείται στην παραγωγή ρητινών για πόσιμες φιάλες. Το υψηλής απόδοσης πολυμερές πολυβενζιμιδαζόλη παράγεται από ισοφθαλικό οξύ.

## Παρασκευή
Το ισοφθαλικό οξύ παράγεται σε δισεκατομμύρια χιλιόγραμμα τον χρόνο με οξείδωση του μεταξυλολίου χρησιμοποιώντας οξυγόνο.  Η διεργασία χρησιμοποιεί έναν καταλύτη κοβαλτίου-μαγγανίου . Στο εργαστήριο, το χρωμικό οξύ μπορεί να χρησιμοποιηθεί ως οξειδωτικό. Προκύπτει επίσης από την σύντηξη μετα-θειοβενζοϊκού καλίου, ή μετα-βρομοβενζοϊκού καλίου με μυρμηγκικό κάλιο (στην τελευταία περίπτωση σχηματίζεται επίσης τερεφθαλικό οξύ).

Το άλας με βάριο (ως εξαένυδρο) είναι πολύ διαλυτό (μια διαφορά μεταξύ φθαλικών και τερεφθαλικών οξέων). Το 5-μεθυλοισοφθαλικό οξύ, λαμβάνεται με οξείδωση του μεσιτυλενίου ή με συμπύκνωση του πυροσταφυλικού οξέος με βάριο ύδωρ.

## Παραπομπές


## Εξωτερικοί σύνδεσμοι
* 
* International Chemical Safety Card 0500

Κατηγορία:Καρβονικά οξέα
Κατηγορία:Μονομερή
Sleater-Kinney (άλμπουμ)

Το "**Sleater-Kinney**" είναι το ντεμπούτο άλμπουμ των  Sleater-Kinney. Κυκλοφόρησε το 1995 από την Chainsaw Records. Το άλμπουμ πήρε σχετικά καλές κριτικές. Το άλμπουμ ηχογραφήθηκε στο 486 Victoria Street στην Μελβούρνη της Αυστραλίας από τον Nick Carrol και η παραγωγή έγινε από τον Tim Green και την μπάντα στο Red House στην Ολύμπια της Ουάσινγκτον.

## Κομμάτια

## Συντελεστές
* Corin Tucker - φωνή, κιθάρα
* Carrie Brownstein (αναφερόμενη ως "Carrie Kinney" στο άλμπουμ) - κιθάρα, φωνή στα κομμάτια 2, 5 και 10
* Lora Macfarlane - ντραμς, φωνή στο "Lora's Song"
* Tim Green - παραγωγή
* Nick Carrol - ηχογράφηση
* Jason Traeger - σχέδιο
## Παραπομπές


Κατηγορία:Άλμπουμ του 1995
Κατηγορία:Δισκογραφία των Sleater-Kinney
Κατάληψη της Τήνου (1715)

Η **κατάληψη της Τήνου** ήταν η στρατιωτική ενέργεια των Οθωμανών σε βάρος της Βενετοκρατούμενης Τήνου στα πλαίσια του Έβδομου Βενετοτουρκικου πολέμου,η οποία  πραγματοποιήθηκε στις 5 Ιουνίου 1715

## Πλαίσιο
μικρογραφία|αριστερά|Καλλιτεχνική αναπαράσταση του Εξωμβούργου κατά την περίοδο της Βενετοκρατίας.
Στα πλαίσια του Έβδομου Βενετοτουρκικου πολέμου ο οθωμανικός στόλος κινήθηκε στο κεντρικό και νότιο Αιγαίο με σκοπό να ελέγξει τον χώρο ανάμεσα στην ηπειρωτική Ελλάδα και την Τουρκία.

Έτσι στις 5 Ιουνίου 1715 ο οθωμανικός στόλος φτάνει στην Τήνο. Με την άφιξή του ο Τηνιακός πληθυσμός, αγρότες και κτηνοτρόφοι με τις οικογένειές τους,  καταφεύγει στο κακοσυντηρημένο φρούριο του Εξώμβουργου. Εκεί θα βρεθούν συνωστισμένοι με τους κατοίκους της πρωτεύουσας του νησιού.

Με τη βοήθεια κάποιων ντόπιων που επέλεξαν την προσχώρηση στις τάξεις τους εχθρού, οδήγησαν τα βαρειά τους πυροβόλα μπροστά από τα τείχη τους φρουρίου.

Καθώς οι συνθήκες των πολιορκημένων είναι ασφυκτικές λόγω του μεγάλου συνωστισμού ανθρώπων και ζώων και της απροθυμίας των ντόπιων να πολεμήσουν, ο έκτακτος προνοητής Μπερνάρντο Μπάλμπι και ο γενικός προνοητής Αντόνιο Μπαντοέρ συσκέπτονται με τους εκπροσώπους των ντόπιων και καταλήγουν στο να έλθουν σε συζητήσεις με τους πολιορκητές τους.Την ελληνική πλευρά εκπροσωπεί ο καγκελλάριος Γεώργιος Δαρμής.

## Επακόλουθα
Μετά από 27 ώρες πολιορκία κλείνεται η συμφωνία ανάμεσα σε πολιορκητές και πολιορκημένους με την οποία το νησί περιέρχεται στην Οθωμανική Αυτοκρατορία.

Εκτιμώντας την ανδρεία των Τηνίων, ο καπουδάν πασάς Χότζα Μεχμέτ επέτρεψε στη φρουρά του Κάστρου να βγει από τα τείχη με υψωμένα τα λάβαρα της, ενώ ο Οθωμανικός στρατός απέδιδε τιμές. Εκδικούμενοι, όμως, την αντίσταση του πανίσχυρου Κάστρου, οι Τούρκοι έκαψαν, ολοσχερώς την πόλη και τα τείχη.

Οι Βενετοί ιθύνοντες μαζί με τις οικογένειές τους , το διοικητικό προσωπικό, οι στρατιώτες και οι αξιωματικοί με τον οπλισμό και την κινητή περιουσία τους ελευθέρως εγκαταλείπουν το νησί. Πρόκειται να μεταφερθούν ή στην Πελοπόννησο ή στην Κέρκυρα, δηλαδή σε Βενετοκρατούμενες περιοχές.

Τους Βενετούς πρόσφυγες θα μπορούσαν να ακολουθήσουν όσοι από τους γηγενείς επιθυμούσαν ενώ όσους επιθυμούσαν να παραμείνουν απαλλασσόμενοι για τα δύο πρώτα χρόνια από κάθε φορολογία, ενώ ελεύθερα θα ασκούσαν τα θρησκευτικά δικαιώματα τους.

## Δυνάμεις
Διοικούμενος από τον καπουδάν πασά αποτελείται από 45 πλοία της γραμμής, δύο πυρπολικά,, δύο παλλάνδρες, σαράντα γαλέρες, σαράντα γαλιότες. Ο συνολικός αριθμός των στρατιωτών υπολογίζεται από τον αρχηγό του Βενετικού στόλου Ντανιέλ Ντολφίν  σε 25.000 άνδρες περίπου.

Από την Βενετική πλευρά υπάρχουν μόνο 50 στρατιώτες υπό την διοίκηση τους Ferdinando Petrovitch και του Λορέντζο Λοκατέλλι.

## Παραπομπές


## Πηγές
* 

Τηνος 1715
Κατηγορία:Ιστορία της Τήνου
Ευημερία Κάτω Αιγύπτου

Η **Ευημερία** (*[[Αρχαία Ελληνική γλώσσα|αρχαία ελληνικά]] : Εὐημερία*) ήταν αρχαία ελληνιστική κώμη, μικρό χωριό, της Αιγύπτου στη Κάτω Αίγυπτο και στη Όαση Φαγιούμ. Ανήκε στον Αρσινοΐτη νομό και στα νοτιοανατολικά συνόρευε με τη Θεαδέλφεια, ενώ στα δυτικά της βρισκόταν η Φιλωτερίς. Ο αρχαιολογικός χώρος σήμερα ονομάζεται Κασρ ελ Μπανάτ, η πόλη δεν έχει ανασκαφεί, έχει εντοπιστεί η θέση της κάτω από καλλιεργούμενη σήμερα έκταση.

Η κώμη είχε δύο ναούς αφιερωμένους στον Άμμων και στον Φέρφερο τον θεό με τη μορφή κροκόδειλου που λατρευόταν και στη Θεαδέλφεια. Η κώμη είχε δημιουργηθεί από τον Πτολεμαίο Β΄ Φαραώ όταν και ίδρυσε πολλές πόλεις και χωριά με Έλληνες παλαίμαχους στρατιωτικούς.

## Παραπομπές


Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
The Age of Backwards EP

To "**The Age of Backwards EP**" είναι ένα EP από τους The Spells, μια συνεργασία μεταξύ των Carrie Brownstein από τους Sleater-Kinney και Mary Timony από τους Helium και τους Autoclave. Αυτή συνεργασία οδήγησε στη δημιουργία των Wild Flag.

## Κομμάτια
# The Age of Backwards - 2:08		
# Octaves Apart - 1:36		
# Number One Fan - 1:54		
# I Can't Explain (The Who)- 2:30

## Συντελεστές
* The Spells - Carrie and Mary
* John Golden - mastering
* Paul E. Schuster - μηχανικός
* Ash Bowie - φωτογραφία
* Tae Won Yu - φωτογραφία

## Παραπομπές


Κατηγορία:Άλμπουμ του 1999
Λέων της Ανάληψης

Ο **Λέων της Ανάληψης** είναι έργο του τέλους του 4ου αιώνα π.Χ. Πρόκειται πιθανότατα για επιτύμβιο μνημείο. Ανάλογα παραδείγματα έχουν βρεθεί σε ταφικά μνημεία επιφανών ανδρών ή σε μνημεία πεσόντων σε μάχη.

Το γλυπτό εκτίθεται στο αρχαιολογικό μουσείο Θεσσαλονίκης.

Στις 4 Νοεμβρίου το δημοτικό συμβούλιο Λαγκαδά αιτήθηκε την επιστροφή του γλυπτού.

## Ιστορικό ανεύρεσης
Στις αρχές της δεκαετίας του 1980 βρέθηκε σε χωράφι του χωριού Ανάληψη της επαρχίας Λαγκαδά κατά τη διάρκεια του οργώματος.

## Εξωτερικοί σύνδεσμοι
*Την επιστροφή του αρχαιολογικού ευρήματος του Λέοντα ζητά με απόφασή του το Δημοτικό Συμβούλιο Λαγκαδά
*Ζητά τον Λέοντα πίσω από το Αρχαιολογικό Μουσείο ο δήμος Λαγκαδά
Κατηγορία:Αρχαία ελληνικά αγάλματα
Κατηγορία:Αρχαιολογικά ευρήματα στη Θεσσαλονίκη
Κατηγορία:Εκθέματα στο Αρχαιολογικό Μουσείο Θεσσαλονίκης
Νεχεσία

Η **Νεχεσία** ήταν αρχαία κώμη και λιμάνι της Αιγύπτου στη δυτική έρημο, στα παράλια της Ερυθράς Θάλασσας. Πιθανολογείται ότι ταυτίζεται με το σημερινό χωριό Μάρσα Νακαρί το οποίο απέχει 18 χλμ από τη Μάρσα Αλάμ.

Κατά τη ρωμαιοκρατία στην περιοχή της Μάρσα Νακαρί χτίστηκε ρωμαϊκό οχυρό που ερείπια του διασώζονται σήμερα και στο οποίο έχει επιτελεστεί μόνο επιφανειακή έρευνα και χαρτογράφηση.

## Παραπομπές


Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Διονυσιάς Αιγύπτου

Η **Διονυσιάς** (*αρχαία αιγυπτιακά : Pȝ-dmỉ-n-mȝy, μτφ : νέο χωριό*) ήταν αρχαία ελληνιστική κώμη της Αιγύπτου στη Κάτω Αίγυπτο και στη Όαση Φαγιούμ πλησίον της λίμνης Μοίριδας. Ο αρχαιολογικός χώρος σήμερα ονομάζεται Κασρ Καρούν (*[[αραβικά]] : قصر قارون*) και έχει αναδειχτεί μετά απο έρευνες που ξεκίνησαν το 1941 από ελβετογαλλική αρχαιολογική ομάδα. Στα ανατολικά της Διονυσιάδας βρίσκεται η Φιλωτερίς.

Η Διονυσιάς στην αρχαιότητα ήταν ο πρώτος οικισμός της Όασης Φαγιούμ που συναντούσαν τα καραβάνια και γι' αυτό το λόγο ο Διοκλητιανός έχτισε οχυρό που σήμερα σώζονται ερείπια του. Ανήκε στον Αρσινοΐτη νομό. Το φρούριο ήταν πλίνθινο με πύργους σε κάθε γωνία αλλά και ενδιάμεσους πύργους σε κάθε πλευρά του. Από την πόλη σήμερα διασώζεται Πτολεμαϊκό λουτρό, μεγάλος ναός αφιερωμένος στον Σομπέκ με δαιδαλώδεις διαδρόμους όπου διατηρείται και η οροφή του, επίσης μικρότερος ναός επίσης αφιερωμένος στον Σομπέκ.

## Παραπομπές


Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Ο Πλανήτης των Πιθήκων (ταινία, 2001)

***Ο Πλανήτης των Πιθήκων*** (αγγλικά: *Planet of the Apes*) είναι ο τίτλος μιας αμερικανικής ταινίας επιστημονικής φαντασίας σε σκηνοθεσία του Τιμ Μπάρτον και σε σενάριο των Γουίλιαμ Μπρόιλς Τζούνιορ, Λόρενς Κόνερ και Μαρκ Ρόζεντχολ. Η ταινία είναι μια χαλαρή προσαρμογή του ομώνυμου μυθιστορήματος του Πιερ Μπουλ από το οποίο βασίστηκε το σενάριο της η ομότιτλη ταινία του 1968, άρα είναι ένα ριμέικ της. Η ταινία αποτελεί την έκτη προσθήκη της σειράς *[[Ο Πλανήτης των Πιθήκων]]*. Στην ταινία αυτή ένας αστροναύτης συντρίβεται σε έναν πλανήτη όπου οι πίθηκοι τον κυβερνούν και οι άνθρωποι είναι σκλαβωμένοι σε αυτούς. Πρωταγωνιστούν ο Μαρκ Γουόλμπεργκ, ο Τιμ Ροθ, η Έλενα Μπόναμ Κάρτερ και ο Μάικλ Κλαρκ Ντάνκαν.

Στην ταινία αυτή ένας Αμερικανός αστροναύτης της Αεροπορίας συντρίβεται σε έναν άγνωστο πλανήτη όπου οι πίθηκοι τον κυβερνούν και οι άνθρωποι είναι σκλαβωμένοι σε αυτούς. Αυτός με τη βοήθεια των εναπομεινάντων ανθρώπων θα ξεκινήσει μια επανάσταση με στόχο να ανατρέψει τους πιθήκους και να επιστρέψει πίσω στον πλανήτη του.

Η ταινία κυκλοφόρησε στους κινηματογράφους των ΗΠΑ στις 5 Αυγούστου 2001. Έλαβε μικτές κριτικές. Οι περισσότεροι κριτικοί επέκριναν την πλοκή, για τη σύγχυση της γενικά και το τέλος της, ωστόσο επαινέθηκε η μουσική της και το προσθετικό μακιγιάζ του Ρικ Μπέικερ. Παρ όλα αυτά η ταινία ήταν μια εισπρακτική επιτυχία, με κέρδη $362,211,740 παγκοσμίως, και προτάθηκε για δυο βραβεία BAFTA. Παρ όλα αυτά, η 20th Century Fox αποφάσισε να μην παραγάγει άλλο σίκουελ, και αργότερα επανεκκίνησε το φραντσάιζ το 2011, με την ταινία *[[Ο Πλανήτης των Πιθήκων: Η Εξέγερση]]*.

## Ηθοποιοί και Χαρακτήρες
### Άνθρωποι
*Μαρκ Γουόλμπεργκ ως ο Κάπταιν Leo Davidson
*Εστέλα Γουόρεν ως η Δαήνα
*Έρικ Αβάρι ως ο Τίβαλ 
*Κρις Κριστόφερσον ως ο Καρούμπι
*Ντέιβιντ Γουόρνερ ως ο Γερουσιαστής Σάνταρ
*Λουκ Έμπελ ως ο Μπιρν 
*Έβαν Παρκ ως ο Γκούναρ 
*Γκλεν Σάντιξ ως ο Γερουσιαστής Νάντο 
*Φρίντα Φοχ Σεν ως ο Μπον
*Κρις Έλις ως ο Καρλ Βάσιχ
*Λίζα Μαρί ως η Νόβα
*Λίντα Χάρισον (απίστωτη) ως μια γυναίκα με το καροτσάκι

### Πίθηκοι
*Τιμ Ροθ ως ο Στρατηγός Θέιντ 
*Έλενα Μπόναμ Κάρτερ ως η Άρι
*Μάικλ Κλαρκ Ντάνκαν ως ο Συνταγματάρχης Άταρ 
*Πολ Τζιαμάτι ως ο Λίμπο
*Γκάρι-Χιρογιούκι Ταγκάουα ως ο Στρατηγός Κραλ
*Τσάρλτον Ίστον (απίστωτος) ως ο Ζευς

## Βραβεία και Υποψηφιότητες

## Παραπομπές


## Εξωτερικοί σύνδεσμοι
* Ο Πλανήτης των Πιθήκων στο IMDb
* Ο Πλανήτης των Πιθήκων (ταινία 2001) στο cine.gr
* 

Κατηγορία:Αμερικανικές ταινίες της δεκαετίας 2000
Κατηγορία:Ταινίες παραγωγής 20th Century Fox
Κατηγορία:Ταινίες του 2001
Κατηγορία:Δυστοπικές ταινίες
Κατηγορία:Αμερικανικές ταινίες επιστημονικής φαντασίας
Κατηγορία:Ταινίες βασισμένες σε γαλλικά μυθιστορήματα
Κατηγορία:Ταινίες γυρισμένες στην Αυστραλία
Κατηγορία:Ταινίες γυρισμένες στην Αριζόνα
Κατηγορία:Ταινίες γυρισμένες στη Χαβάη
Κατηγορία:Ταινίες με μουσική σύνθεση Ντάνι Έλφμαν
Κατηγορία:Ταινίες γυρισμένες στη Γιούτα
Κατηγορία:Ταινίες γυρισμένες στην Καλιφόρνια
Κατηγορία:Ταινίες τοποθετημένες στο μέλλον
Κατηγορία:Ταινίες σε σκηνοθεσία Τιμ Μπάρτον
Κατηγορία:Ο Πλανήτης των Πιθήκων (ταινίες)
Αρσινόη η επί του ζεύγματος

Η **Αρσινόη** (*[[Αρχαία Ελληνική γλώσσα|αρχαία ελληνικά]] :  Ἀρσινόη ἡ ἐπὶ τοῦ ζεύγματος*) (*αρχαία αιγυπτικά : P-awi-n-Arsinoe, μτφ Της Αρσινόης η πόλη*) ήταν αρχαία ελληνιστική κώμη της Αιγύπτου στην Κάτω Αίγυπτο και στη μερίδα του Θεμίστου στον Αρσινοΐτη νομό. Το όνομα της διασώζεται σε πολλούς παπύρους, σε έναν πάπυρο διασώζεται μαζί με τα ονόματα των κόμεων Απιάς, Τρικωμία, Λυσιμαχίς, Πολυδεύκεια, Ηρακλειά, Φιλοπάτωρ και Σεβένυτος. Βρισκόταν στη σημερινή Όαση Φαγιούμ.

## Παραπομπές


Κατηγορία:Πόλεις της Αρχαίας Αιγύπτου
Μάχη για τον Πλανήτη των Πιθήκων

Το ***Μάχη για τον Πλανήτη των Πιθήκων*** (αγγλικά: *Battle for the Planet of the Apes*) είναι ο τίτλος μιας αμερικανικής ταινίας επιστημονικής φαντασίας σε σκηνοθεσία του Τζον Λι Τόμπσον και σε σενάριο των Γουίλιαμ Μπρόιλς Τζούνιορ, Λόρενς Κόνερ και Μαρκ Ρόζεντχολ. Η ταινία αυτή είναι η πέμπτη και η τελευταία ταινία της αρχικής σειράς του Πλανήτη των Πιθήκων. Χρονικά, είναι συνέχεια της ταινίας Η Κατάκτηση του Πλανήτη των Πιθήκων. Πρωταγωνιστούν οι Ρόντι Μακ Ντόουαλ, Κλόουντ Άτκινς, Νάταλι Τράμπυ και Τζον Χιούστον.

Στην ταινία αυτή δέκα χρόνια μετά την κατάκτηση του πλανήτη από τους πιθήκους ο Καίσαρας θέλει να επιβληθεί ειρήνη μεταξύ των ανθρώπων και των πιθήκων.ένας Αμερικανός αστροναύτης της Αεροπορίας συντρίβεται σε έναν άγνωστο πλανήτη όπου οι πίθηκοι τον κυβερνούν και οι άνθρωποι είναι σκλαβωμένοι σε αυτούς. Αυτός με τη βοήθεια των εναπομεινάντων ανθρώπων θα ξεκινήσει μια επανάσταση με στόχο να ανατρέψει τους πιθήκους και να επιστρέψει πίσω στον πλανήτη του.

Η ταινία κυκλοφόρησε στους κινηματογράφους των ΗΠΑ το 1973. Έλαβε μικτές κριτικές και δεν ήταν μια μεγάλη εισπρακτική επιτυχία, με κέρδη $362,211,740 παγκοσμίως.

## Ηθοποιοί και Χαρακτήρες
### Άνθρωποι
*Όαστιν Στόκερ ως ο Μπρους Μακντόναλντ 
*Νοά Κιν ως ο Εΐμπ ο Δάσκαλος 
*Τζον Χιούστον ως ο Αφηγητής
*Ρίτσαρντ Ίστμν ως ο Μεταλλαγμένος Καπετάνιος 
*Κόλιν Καμπ ως η Τζούλι

### Πίθηκοι
*Ρόντι Μακ Ντόουαλ ως ο Καίσαρας
*Τζον Χιούστον ως ο Νομοθέτης
*Κλόουντ Άτκινς ως ο Άλντο
*Νάταλι Τράντυ ως η Λίσα
*Σεβέρν Ντάρντεν ως ο Κυβερνήτης Κολπ
*Λιού Αΐρες ως ο Μαντέμους
*Πολ Ουίλιαμς ως ο Βίρτζιλ

## Σημειώσεις Παραγωγής
Η ταινία αυτή ήταν η τελευταία της σειράς η οποία ήταν σε παραγωγή του Άρθουρ Τζέικομπς. Πέθανε στις 27 Ιουνίου 1973, δυο εβδομάδες μετά την κυκλοφορία της.

## Βραβεία και Υποψηφιότητες

## Παραπομπές


## Εξωτερικοί σύνδεσμοι

* Μάχη για τον Πλανήτη των Πιθήκων στο IMDb
* Μάχη για τον Πλανήτη των Πιθήκων στο cine.gr

Κατηγορία:Αμερικανικές ταινίες
Κατηγορία:Ταινίες παραγωγής 20th Century Fox
Κατηγορία:Ταινίες του 1973
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες σε σκηνοθεσία Τζ. Λι Τόμσον
Κατηγορία:Ταινίες ιντέρκουελ
Κατηγορία:Ο Πλανήτης των Πιθήκων (ταινίες)
Σαμάνθα Κριστοφορέτι

Η **Σαμάνθα Κριστοφορέττι** (ιταλ. *Samantha Cristoforetti*, γενν. 26 Απριλίου 1977) είναι η πρώτη Ιταλίδα αστροναύτης.

## Βιογραφικά δεδομένα
Η Σαμάναθα Κριστοφορέττι γεννήθηκε στο Μιλάνο το 1977.

Σπούδασε μηχανολογία στο Τεχνικό Πανεπιστήμιο του Μονάχου, αεροναυπηγική στο πανεπιστήμιο Federico II της Νάπολης, καθώς και στην Ιταλική Ακαδημία Αεροναυτικής στο Ποτσουόλι, και εξειδικεύθηκε στο Euro-Nato Joint Jet Pilot Training στο Τέξας των Η.Π.Α.. Επίσης, σπούδασε στη Σχολή Αεροναυτικής και Διαστήματος στην Τουλούζη (École nationale supérieure de l'aéronautique et de l'espace) (2000) και στο Ρωσικό Πανεπιστήμιο Χημείας και Τεχνολογίας Μεντελέεβ (Mendeleev Russian University of Chemistry and Technology) από το 2000 ως 2001.. Μιλά τέσσερις ξένες γλώσσες: γερμανικά, αγγλικά, γαλλικά και ρώσικα.

Υπηρέτησε στο 61ο σμήνος στο Λέτσε, στο 32ο σμήνος στην Amendola και στο 51ο σμήνος στην Istrana. Έχει περισσότερες από 500 ώρες πτήσης και έχει πετάξει με αεροσκάφη SF-260, T-37, T-38, MB-339A, MB-339CD, AM-X.

Τον Μάιο του 2009 επιλέχθηκε (ανάμεσα σε 8.500 υποψηφίους) από τον Ευρωπαϊκό Οργανισμό Διαστήματος (ESA) για να γίνει αστροναύτης. Είναι η πρώτη Ιταλίδα αστροναύτης και η τρίτη γυναίκα αστροναύτης στην Ευρώπη. Η πρώτη αποστολή στην οποία πήρε μέρος είχε την ονομασία, ISS Expedition 42/43 Futura. Η αποστολή αυτή ξεκίνησε στις 10 Νοεμβρίου 2014 και τελείωσε 4 μήνες μετά, στις 11 Μαρτίου του 2015. Κατά τη διάρκειά της, η Κριστοφορέττι έφτασε, με ένα ρωσικό διαστημόπλοιο *[[Σογιούζ]]*, μαζί με τον Ρώσο αστροναύτη Αντόν Σκάπλεροφ και τον Αμερικανό Τέρυ Βερτς, στον Διεθνή Διαστημικό Σταθμό, στις 24 Νοεμβρίου 2014.

Τον Μάρτιο του 2013 απονεμήθηκε στην Κριστοφορέττι το παράσημο *Ordine al merito della Repubblica italiana*.

## Παραπομπές


## Εξωτερικοί σύνδεσμοι
* 

Κατηγορία:Αστροναύτες
Κατηγορία:Γυναίκες αστροναύτες
Σέρτζιο Ματαρέλα

Ο **Σέρτζιο Ματαρέλα**, ορθότερα **Σέρτζο Ματαρέλα** (*Sergio Mattarella*, γεννημένος στο Παλέρμο, στις 23 Ιουλίου 1941) είναι Ιταλός πολιτικός και πρώην δικαστής.  Ο Ματαρέλα ανακηρύχθηκε Πρόεδρος της Ιταλικής Δημοκρατίας στα τέλη Ιανουαρίου του 2015 και επανεξελέγη τον Ιανουάριο του 2022.

## Βιογραφία
### Πολιτική σταδιοδρομία
Μέλος οικογένειας πολιτικών της Ιταλίας, ο Σέρτζιο Ματαρέλα ξεκίνησε την πολιτική του καριέρα από το κόμμα της Χριστιανικής Δημοκρατίας. Ο αδερφός του, Πιερσάντι Ματαρέλα που ήταν περιφερειάρχης της Σικελίας από το 1978 ως το θάνατό του, δολοφονήθηκε από τη Μαφία το 1980. Το 1987 ανέλαβε θέση υπουργού στην Κυβέρνηση του Τζοβάνι Γκορία, υπεύθυνος για τη διασύνδεση της Κυβέρνησης με το Κοινοβούλιο (per i Rapporti con il Parlamento). Από το 1989 έως το 1990 συμμετείχε στην Κυβέρνηση του Τζούλιο Αντρεότι, κατέχοντας τη θέση του υπουργού Παιδείας. Έπειτα από το δημοψήφισμα του 1993 συνέταξε τον νέο εκλογικό νόμο, που ονομάστηκε *Mattarellum*.

Μετά τη διάσπαση της Χριστιανικής Δημοκρατίας, ο Ματαρέλα βρέθηκε στο Λαϊκό Ιταλικό Κόμμα. Συμμετείχε στην πολιτική συμμαχία της Ελιάς, ενώ στην κυβέρνηση του Μάσσιμο Ντ' Αλέμα ανέλαβε αρχικά καθήκοντα Αντιπροέδρου της Κυβέρνησης και στη συνέχεια υπηρέτησε στη θέση του υπουργού Άμυνας (1999-2001). Από το 2002 συμμετείχε στο κόμμα της Μαργαρίτας, ενώ το 2007 υπήρξε από τους συγγραφείς της ιδρυτικής διακήρυξης του Δημοκρατικού Κόμματος. 

Στις 5 Οκτωβρίου 2011 εξελέγη δικαστής του Συνταγματικού Δικαστηρίου από το κοινοβούλιο με 572 ψήφους και ορκίστηκε στις 11 Οκτωβρίου 2011.

### Πρόεδρος της Ιταλίας
Μετά την παραίτηση του Τζόρτζιο Ναπολιτάνο από την Προεδρία της Ιταλικής Δημοκρατίας, ο πρωθυπουργός και ηγέτης του Δημοκρατικού Κόμματος Ματέο Ρέντσι υποστήριξε την υποψηφιότητα Ματαρέλα για τη θέση του νέου Προέδρου της Ιταλίας. Ο Ματαρέλα ανεδείχθη νικητής κατά την τέταρτη ψηφοφορία της 31ης Ιανουαρίου 2015 λαμβάνοντας 665 ψήφους επί συνόλου 1.009. Ανέλαβε επίσημα καθήκοντα στις 3 Φεβρουαρίου 2015.

Ο Ματαρέλα επανεξελέγη Πρόεδρος, για μία δεύτερη θητεία, με 759 ψήφους στις 29 Ιανουαρίου 2022.

### Προσωπική ζωή
Ήταν παντρεμένος με τη Μαρίσα Κιατσέζε, η οποία απεβίωσε το 2012 και έχει 3 παιδιά.

## Παραπομπές


## Εξωτερικοί σύνδεσμοι

Κατηγορία:Πρόεδροι της Ιταλικής Δημοκρατίας
Κατηγορία:Ηγέτες εν ενεργεία
Κατηγορία:Ιταλοί πολιτικοί του 21ου αιώνα
Η Κατάκτηση του Πλανήτη των Πιθήκων

***Η Κατάκτηση του Πλανήτη των Πιθήκων*** () είναι ο τίτλος μιας αμερικανικής ταινίας επιστημονικής φαντασίας σε σκηνοθεσία του Τζον Λι Τόμπσον και σε σενάριο του Πολ Ντεν. Είναι τέταρτη ταινία της αρχικής σειράς Ο Πλανήτης των Πιθήκων.Η ταινία αυτή εστιάζει στο πως οι πίθηκοι επαναστάτησαν από τους ανθρώπους και πώς ξεκίνησε ο πόλεμος..

Η ταινία αυτή τοποθετημένη στις ΗΠΑ, στο έτος 1991, οι άνθρωποι έχουν τους πιθήκους ως κατοικίδια, τους οποίους καταδυναστεύουν και κακομεταχειρίζονται. Ένας πίθηκος, ονόματι Καίσαρας, θα ωθήσει τους πιθήκους σε μια επανάσταση ενάντια στην ανθρωπότητα. Αυτό θα έχει ως συνέπεια να ξεσπάσει πόλεμος μεταξύ των ανθρώπων και των πιθήκων.

Η ταινία κυκλοφόρησε στους κινηματογράφους των ΗΠΑ το έτος 1972. Έλαβε μικτές κριτικές, αλλά ήταν εισπρακτική επιτυχία με έσοδα 9,700,000 δολάρια. Ακολουθήθηκε από την ταινία Μάχη για τον Πλανήτη των Πιθήκων. 

## Πλοκή
Κατά το έτος 1991, στη Βόρεια Αμερική, εξαιτίας ενός πυρηνικού πολέμου μεταξύ των ανθρώπων, όλα τα ζώα που είχαν οι άνθρωποι για κατοικίδια αφανίστηκαν ή ελαττώθηκαν σε πληθυσμό. Για τον σκοπό αυτόν πλέον, οι άνθρωποι υιοθετούν τους πιθήκους ως κατοικίδια. Ωστόσο, ένας πίθηκος με νοημοσύνη, ο Καίσαρας θα ωθήσει τους άλλους πιθήκους σε επανάσταση ενάντια στους ανθρώπους.

## Ηθοποιοί και χαρακτήρες
### Πίθηκοι
* Ρόντι Μακντόργουαλ ως ο Καίσαρας
*Ντον Μάρεϊ ως ο Κυβερνήτης Μπρεκ
*Νάταλι Τράντι ως η Λίζα
*Λου Γουόγκνερ ως ο Μπαντσμοΐ 
*Τζόις Χάμπερ ως η Ζέλμπα 

### Άνθρωποι
*Ντον Μάρεϊ ως ο Κυβερνήτης Μπρεκ
*Ρικάρντο Μοντάλμπαν ως ο Αρμάντο
*Σεβίρν Ντάρντεν ως ο Επιθεωρητής Κολπ
*Έκτωρ Σούσι ως ο Πίθηκος με την αλυσίδα

## Παραπομπές


## Εξωτερικοί σύνδεσμοι

* Η Κατάκτηση του Πλανήτη των Πιθήκων στο IMDb
* Η Κατάκτηση του Πλανήτη των Πιθήκων στο cine.gr

Κατηγορία:Αμερικανικές ταινίες
Κατηγορία:Ταινίες παραγωγής 20th Century Fox
Κατηγορία:Ταινίες του 1972
Κατηγορία:Αμερικανικές ταινίες επιστημονικής φαντασίας
Κατηγορία:Ταινίες γυρισμένες στο Λος Άντζελες
Κατηγορία:Ταινίες σε σκηνοθεσία Τζ. Λι Τόμσον
Κατηγορία:Ταινίες ιντέρκουελ
Κατηγορία:Ο Πλανήτης των Πιθήκων (ταινίες)
Λυσιμαχίς Αιγύπτου

Η **Λυσιμαχίς** (*αρχαία αιγυπτικά : Tȝ-St-Ν-Pa-Nȝ-ḏbȝ.w*) ήταν αρχαία ελληνιστική κώμη της Αιγύπτου στην Κάτω Αίγυπτο και στη μερίδα του Θεμίστου στον Αρσινοΐτη νομό, τη σημερινή Όαση Φαγιούμ. Ήταν μία από τις πολλές κώμες και πόλεις που ίδρυσαν στη Αίγυπτο οι Πτολεμαίοι με έλληνες κυρίως παλαίμαχους στρατιώτες. Το 2ο αιώνα π.Χ. αναφέρεται ότι ανήκε στη μερίδα του Πολέμωνος. Βρισκόταν κοντά στην κώμη Τρικωμία και την Κυνόπολιν.

## Παραπομπές


Κατηγορία:Πόλεις της Αρχαίας Αιγύπτου
Λόρα Ντερν

Η **Λόρα Ελίζαμπεθ Ντερν** (, 10 Φεβρουαρίου 1967) είναι Αμερικανίδα ηθοποιός, σκηνοθέτης και παραγωγός. Η Ντερν έχει πρωταγωνιστήσει σε αρκετές ταινίες όπως *Μάσκα* (Mask, 1985), *Smooth Talk* (1985), *[[Μπλε βελούδο]]* (Blue Velvet, 1986), *Οι Άνθρωποι της Σκιάς* (Fat Man and Little Boy, 1988), *[[Ατίθαση καρδιά]]* (Wild at Heart, 1990), *[[Τζουράσικ Παρκ]]* (Jurassic Park, 1993), *The Baby Dance* (1998), *Όνειρα του Ονειρού* (October Sky, 1999) και *[[Τ' όνομά μου είναι Σαμ]]* (I Am Sam, 2001). Το 1991 πρωταγωνίστησε στην ταινία *Σκάνδαλο στη Μικρή Πόλη* (Rambling Rose) και για την ερμηνεία της έλαβε υποψηφιότητα για Όσκαρ Α' Γυναικείου Ρόλου. 

Το 2008 βραβεύθηκε με τη Χρυσή Σφαίρα Β' Γυναικείου Ρόλου για την ερμηνεία της στην τηλεταινία *Η καταμέτρηση*.Από το 2011 μέχρι το 2013, πρωταγωνίστησε στη σειρά του HBO *Enlightened* και κέρδισε τη Χρυσή Σφαίρα Α' Γυναικείου Ρόλου - Κωμωδία/Μιούζικαλ. Το 2014 επέστρεψε στον κινηματογράφο συμμετέχοντας στις ταινίες *[[Το Λάθος Αστέρι (ταινία)|Το Λάθος Αστέρι]]* (The Fault in Our Stars), *Ανίκητοι Πρωταθλητές* (Game Stands Tall) και *99 Σπτικά* (99 Homes). Η συμμετοχή της στην ταινία *Άγρια* (Wild) το 2014, της χάρισε μια υποψηφιότητα για Όσκαρ Β' Γυναικείου Ρόλου,ενώ βραβεύτηκε με το εν λόγω βραβείο για τη συμμετοχή της στην ταινία του 2019 *[[Ιστορία γάμου]]*.

## Παραπομπές


## Εξωτερικοί σύνδεσμοι

*

Κατηγορία:Βραβευμένοι με Χρυσή Σφαίρα
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με BAFTA B' Γυναικείου Ρόλου
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Νόρδερν Πρέμιερ Λιγκ

Η ** Νόρδερν Πρέμιερ Λιγκ** (αγγλικά: *Northern Premier League*) είναι ένα από τα περιφερειακά πρωταθλήματα ποδοσφαίρου στην Αγγλία που βρίσκεται ακριβώς κάτω από την Νάσιοναλ Λιγκ όπου υπάρχουν ημι-επαγγελματικά και ερασιτεχνικά σωματεία. Γεωγραφικά, το πρωτάθλημα καλύπτει όλες τις περιοχές της Βόρειας Αγγλίας, και τις βόρειες περιοχές των Μίντλαντς. Αρχικά υπήρχε μόνο μία κατηγορία, μία δεύτερη προστέθηκε το 1987. Η νέα αυτή κατηγορία χωρίστηκε είκοσι χρόνια αργότερα (2007) στην Ντιβίζιον Ουάν Νορθ και στην Ντιβίζιον Ουάν Σάουθ.

Μαζί με τη Σάδερν Φούτμπολ Λιγκ και την Ίσθμιαν Λιγκ αποτελεί το επίπεδο 7-8 του συστήματος ποδοσφαιρικών πρωταθλημάτων Αγγλίας. Έχει διάφορα περιφερειακά πρωταθλήματα σε επίπεδο 9 και, λόγω της αναδιάρθρωσης, από το 2005 και μετά οι πρωταθλητές και οι νικητές των πλέι οφ προβιβάζονται στην Conference North αντί για την Conference National, όπως συνέβαινε στο παρελθόν. Είναι, όμως, πιθανόν αυτές οι ομάδες να προβιβαστούν στην Κόνφερενς Σάουθ.

Εξαιτίας των προσφορών διάφορων χορηγών, το πρωτάθλημα έχει χρεωθεί με διάφορες ονομασίες, συμπεριλαμβανομένων των δεκαέξι ετών συμφωνία ως Unibond League, τη μεγαλύτερη τέτοια συμφωνία στο παγκόσμιο ποδόσφαιρο. Όταν η συμφωνία αυτή έληξε το 2010, μια νέα συμφωνία ανακοινώθηκε με την Evo-Stik τουλάχιστον μέχρι την εποχή 2015-16.

## Παραπομπές


## Εξωτερικοί σύνδεσμοι
*

Κατηγορία:Ποδοσφαιρικές διοργανώσεις Αγγλίας
Απόδραση από τον Πλανήτη των Πιθήκων

Η ταινία *** Απόδραση από τον Πλανήτη των Πιθήκων*** (αγγλικά: *Escape from the Planet of the Apes*) είναι μια αμερικανική ταινία επιστημονικής φαντασίας σε σκηνοθεσία του Ντον Τέιλορ και σε σενάριο του Πολ Ντεν. Είναι η τρίτη κινηματογραφική ταινία της αρχικής σειράς Ο Πλανήτης των Πιθήκων και η τρίτη προσθήκη της σειράς. Η ταινία αυτή εστιάζει σε διάφορα κοινωνικά ζητήματα, όπως το να χρησιμοποιούνται τα ζώα στα πειράματα, ο πυρηνικός πόλεμος και ο έλεγχος των ανθρώπων από τις κυβερνήσεις γενικά.

Αργότερα, η ταινία αυτή ακολουθήθηκε από την ταινία Η Κατάκτηση του Πλανήτη των Πιθήκων, το 1972. 

## Πλοκή
Στην ταινία αυτήν, θέλοντας να μάθουν τι συνέβη στο παρελθόν και οι πίθηκοι απέκτησαν ανθρώπινες ικανότητες, ο Κορνήλιος, η Ζίρα κι ένας ακόμα σύντροφός τους ταξιδεύουν πίσω στον χρόνο. Βρίσκονται στο Λος Άντζελες του 20ού αιώνα, όπου οι άνθρωποι τους υποδέχονται αρχικά με ενθουσιασμό. Όμως, σύντομα οι πίθηκοι επιστήμονες βρίσκονται κυνηγημένοι.

## Ηθοποιοί και Χαρακτήρες
### Άνθρωποι
*Έρικ Μπράντεν ως ο Ότρο Χάνσλαϊν
*Νάταλι Τράντι ως η Δρ. Στέφανι "Στίβη" Μπράντον 
*Μπρέντφορντ Ντιλμαν ως ο Δρ. Λιούις Ντίξον
*Ρικάρντο Μοντάλμπαν ως ο Αρμάντο
*Άλμπερτ Σάμι ως ο E-1 
*Τζέισον Ήβερς ως ο E-2 

### Πίθηκοι
*Ρόντι Μακ Ντόουαλ ως ο Κορνήλιος 
*Κιμ Χάντερ ως η Ζίρα

## Παραγωγή
*Τα γυρίσματα της ταινίας αυτής έγιναν μέσα σε έξι εβδομάδες από τις 30 Νοεμβρίου του 1970 έως τις 19 Ιανουαρίου 1971.

## Παραπομπές


## Εξωτερικοί σύνδεσμοι
* Απόδραση από τον Πλανήτη των Πιθήκων στο IMDb
* Απόδραση από τον Πλανήτη των Πιθήκων  στο cine.gr

Κατηγορία:Αμερικανικές ταινίες της δεκαετίας 1970
Κατηγορία:Ταινίες παραγωγής 20th Century Fox
Κατηγορία:Ταινίες του 1971
Κατηγορία:Αμερικανικές ταινίες επιστημονικής φαντασίας
Κατηγορία:Ταινίες γυρισμένες στο Μίσιγκαν
Κατηγορία:Αγγλόφωνες ταινίες
Κατηγορία:Ταινίες γυρισμένες στην Καλιφόρνια
Κατηγορία:Ταινίες με μουσική σύνθεση Τζέρι Γκόλντσμιθ
Κατηγορία:Ο Πλανήτης των Πιθήκων (ταινίες)
Επιστροφή στον Πλανήτη των Πιθήκων

***Επιστροφή στον Πλανήτη των Πιθήκων*** (αγγλ.: *Beneath the Planet of the Apes*) είναι ο τίτλος μιας αμερικανικής ταινίας επιστημονικής φαντασίας σε σκηνοθεσία του Τεντ Ποστ και σε σενάριο του Πολ Ντεν. Είναι η δεύτερη ταινία της αρχικής σειράς Ο Πλανήτης των Πιθήκων, άρα η δεύτερη προσθήκη, και είναι συνέχεια της ταινίας Ο Πλανήτης των Πιθήκων. Στην ταινία αυτήν ένας αστροναύτης, ο οποίος ψάχνοντας για τους χαμένους αστροναύτες συντρίβεται στον πλανήτη τον οποίον οι πίθηκοι κυβερνούν και οι άνθρωποι είναι σκλαβωμένοι σε αυτούς. Πρωταγωνιστούν οι Τζέιμς Φρανσίσκους, Ντέιβιντ Γουάτσον και Τσάρλτον Ήστον. Αργότερα κυκλοφόρησε και η συνέχεια της ταινίας αυτής, Η Απόδραση από τον Πλανήτη των Πιθήκων.

## Πλοκή
Στην ταινία αυτήν ένας αστροναύτης, ονόματι Μπρεντ, ψάχνοντας για τους χαμένους στο διάστημα αστροναύτες Τζορτζ Τέιλορ, Τζον Λάντον και και Ντοτζ συντρίβεται στον ίδιον πλανήτη στον οποίον συνετρίβισαν και αυτοί. Εκεί ανακαλύπτει μια υπόγεια αποικία και θα προσπαθήσει να επιβιώσει.

## Ηθοποιοί και Χαρακτήρες
### Άνθρωποι
* Τζέιμς Φρανσίσκους ως ο Μπρεντ
* Τσάρλτον Ίστον ως ο Τζορτζ Τέιλορ
* Τοντ Άντριους ως ο Σκίπερ/Μάντοξ
* Πολ Φρις ως ο Αφηγητής

### Πίθηκοι
* Ντέιβιντ Γουάτσον ως ο Κορνήλιος
* Ρόντι Μακ Ντόουαλ ως ο Κορνήλιος *(αρχειακό υλικό)*
* Κιμ Χάντερ ως η Ζίρα
* Λου Γουόγκνερ ως ο Λούσιους
* Τζέιμς Γκρέγκορι ως ο Στρατηγός Ούρσους
* Τόμας Γκομεζ ως ο Υπουργός

## Παραγωγή
Σύντομα, μετά την εισπρακτική επιτυχία του Πλανήτη των Πιθήκων, η 20th Century Fox σκέφτηκε την ιδέα ενός σίκουελ. Ο σεναριογράφος Ροντ Σέρλινγκ προσλήφθηκε αρχικά ως σύμβουλος του σεναρίου, αλλά οι ιδέες του δεν ενθουσίασαν το στούντιο. Τότε οι παραγωγοί στράφηκαν στον συγγραφέα του Πλανήτη των Πιθήκων Πιέρ Μπουλ, ο οποίος ένα προσχέδιο ονόματι **'Ο Πλανήτης των Ανθρώπων**' (αγγλικά: *Planet of the Men*), όπου ο πρωταγωνιστής Τζορτζ Τέιλορ θα ηγούνταν μιας εξέγερσης των καταπιεσμένων ανθρώπων ενάντια στους πιθήκους. Ωστόσο, το σενάριο του Μπουλ απορρίφθηκε Τελικά, ο σχετιζόμενος παραγωγός Μορτ Άμπραχαμς έγραψε κάποια στοιχεία ιστορίας και ο Βρετανός σεναριογράφος Πολ Ντεν προσελήφθη για να τα αναπτύξει σε σενάριο.

## Παραπομπές


## Εξωτερικοί σύνδεσμοι

* Επιστροφή στον Πλανήτη των Πιθήκων στο IMDb
* Επιστροφή στον Πλανήτη των Πιθήκων στο cine.gr
* 

Κατηγορία:Αμερικανικές ταινίες επιστημονικής φαντασίας
Κατηγορία:Αμερικανικές ταινίες της δεκαετίας 1970
Κατηγορία:Ταινίες παραγωγής 20th Century Fox
Κατηγορία:Ταινίες του 1970
Κατηγορία:Ταινίες γυρισμένες στην Καλιφόρνια
Κατηγορία:Ο Πλανήτης των Πιθήκων (ταινίες)
Κατηγορία:Ταινίες σίκουελ
Κατηγορία:Ταινίες με ταξίδι στον χρόνο
Κατηγορία:Μετα-αποκαλυπτικές ταινίες
Planet of the Apes (βιντεοπαιχνίδι)

To ***Planet of the Apes*** είναι βιντεοπαιχνίδι δράσης περιπέτειας τρίτου προσώπου που κυκλοφόρησε για τα PlayStation, Microsoft Windows και για κινητά τηλέφωνα, ανεπτυγμένο κατά κύριο λόγο από την Visiware.

Το παιχνίδι βασίζεται πάνω στην ομώνυμη ταινία του 2001, το οποίο με την σειρά του βασίζεται στο ομώνυμο μυθιστόρημα του Πιέρ Μπουλ. Κυκλοφόρησε στις 20 Σεπτεμβρίου του 2001 στις Η.Π.Α. για τα PC και για το PlayStation στις 28 Ιουνίου του 2002.

Κατηγορία:Ο Πλανήτης των Πιθήκων
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του 2001
Κατηγορία:Βιντεοπαιχνίδια του 2002
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια επιστημονικής φαντασίας
Κατηγορία:Βιντεοπαιχνίδια της Ubisoft
Κατηγορία:Βιντεοπαιχνίδια βασισμένα σε ταινίες